ddrg/super_eurlex huggingface dataset:
A Bizottság határozata

(1994. április 18.)

a veszettség elleni vakcinák elismeréséről

(94/275/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre [1] és különösen annak 10. cikke (2) bekezdése a) pontjának harmadik francia bekezdésére és a (3) bekezdés b) pontjának i. alpontjára,

mivel szükség van azon veszettség elleni vakcinák elismerésére, amik alkalmazása a tagállamok között kereskedelem tárgyát képező kutyáknál és macskáknál engedélyezett, továbbá amelyeket olyan három hónaposnál idősebb kutyáknál és macskáknál alkalmaznak, amelyeket a tagállamok közötti kereskedelemre szántak, illetve írországi és egyesült királyságbeli forgalomba hozatalra szánt, de nem e két országból származó kutyák és macskák esetében;

mivel a 10. cikk (2) bekezdése a) pontjának harmadik francia bekezdésével és (3) bekezdése b) pontjának i. alpontjával összhangban, a vakcináknak az Európai Gyógyszerkönyvben leírt aktivitási próba szerint mért, legalább egy nemzetközi antigén egységet (WHO-szabvány) tartalmazó inaktivált vakcináknak kell lenniük;

mivel a vakcinák közösségi szintű elismeréséhez szükség van továbbá a vakcinák gyártására vonatkozó szabályok meghatározására; ebben a tekintetben megfelelő az Európai Gyógyszerkönyv vonatkozó monográfiájában meghatározott eljárásokra utalni;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A közösségi szinten elismert vakcinák azok, amiket az Európai Gyógyszerkönyv vaccinum rabiei inactivatum ad usum veterinariumról szóló (veszettség elleni [inaktivált] vakcina állatgyógyászati felhasználásra) monográfiájában meghatározott eljárásoknak megfelelően gyártanak.

2. cikk

Ennek a határozatnak a tagállamok a címzettjei.

Kelt Brüsszelben, 1994. április 18-án.

a Bizottság részéről

René Steichen

a Bizottság tagja

[1] HL L 268., 1992.9.14., 54. o.

--------------------------------------------------
A Bizottság határozata

(1994. június 3.)

az ipari struktúra vagy megfelelő ipari termelői kapacitás nélkül húsipari terméket gyártó létesítményekre alkalmazandó szempontok megállapításáról

(EGT vonatkozású szöveg)

(94/383/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 92/118/EGK irányelvvel [1] módosított, a húsipari termékek és egyes állati eredetű más termékek előállítását és forgalmazását érintő egészségügyi problémákról szóló, 1976. december 21-i 77/99/EGK tanácsi irányelvre [2] és különösen annak 9. cikkének (5) bekezdésére,

mivel a 77/99/EGK irányelv egységes végrehajtásának biztosítása céljából szükség van a létesítmények besorolásához szempontok megállapítására;

mivel a tagállamok közölték a Bizottsággal azon szempontokat, amelyeket elfogadtak annak értékelésére, hogy egy adott létesítmény vagy létesítménykategória ipari struktúra vagy termelőkapacitással nem rendelkezik;

mivel a 77/99/EGK irányelv 9. cikkének (1) és (2) bekezdésében említett eltérések csak a létesítmények struktúrájára és nem az említett irányelvben meghatározott higiéniai követelményekre vonatkoznak;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

(1) A 77/99/EGK irányelv 9. cikkének (1) és (2) bekezdésében megjelölt eltérések engedélyezése céljából a tagállamok minden egyes létesítményre vonatkozóan rögzítik a legnagyobb termelési kapacitást.

E kapacitás rögzítésekor elsősorban a következő tényezőket veszik figyelembe: a létesítmény felépítése és elrendezése, a termékek áramlása, valamint a nyersanyagok és a késztermékek tárolókapacitása.

(2) Az (1) bekezdésben említett eltérések engedélyezésének feltétele az egyes létesítmények által az (1) bekezdés szerinti termelési kapacitás betartása.

(3) Az (1) bekezdésben megállapított legnagyobb termelési kapacitás nem haladhatja meg a heti 7,5 tonna vagy hízott máj termelés esetén a heti egy tonna késztermékmennyiséget.

2. cikk

Ennek a határozatnak a tagállamok a címzettjei.

Kelt Brüsszelben, 1994. június 3-án.

a Bizottság részéről

René Steichen

a Bizottság tagja

[1] HL L 62., 1993.3.15., 49. o.

[2] HL L 26., 1977.1.31., 85. o. A 92/5/EGK irányelvvel (HL L 57., 1992.3.2., 1. o.) frissített irányelv.

--------------------------------------------------
A Bizottság határozata

(1994. február 7.)

az állat-egészségügyi kiadásokról szóló 90/424/EGK tanácsi határozat módosításáról

(94/77/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 93/439/EGK határozattal [1] módosított, az állat-egészségügyi kiadásokról szóló, 1990. június 26-i 90/424/EGK tanácsi határozatra [2] és különösen annak 24. cikke (1) bekezdésére,

mivel a 90/424/EGK határozat 24. cikke lehetőséget biztosít közösségi pénzügyi intézkedésre az azon határozat mellékletében felsorolt betegségek felszámolásához és azok figyelemmel kíséréséhez;

mivel Franciaország tengerentúli megyéiben előfordul a kórokozó-átvivő rovarok által terjesztett heartwater (szívburok-vizenyő), babesiosis és anaplasmosis;

mivel Franciaország tengerentúli megyéinek sajátos egészségügyi helyzete indokolttá teszi a fent említett betegségek felvételét a 90/424/EGK határozat mellékletébe;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 90/424/EGK határozat mellékletének 1. csoportja a következő francia bekezdésekkel egészül ki:

"– a kórokozó-átvivő rovarok által terjesztett heartwater (szívburok-vizenyő) Franciaország tengerentúli megyéiben,

– a kórokozó-átvivő rovarok által terjesztett babesiosis Franciaország tengerentúli megyéiben,

– a kórokozó-átvivő rovarok által terjesztett anaplasmosis Franciaország tengerentúli megyéiben"

.

2. cikk

Ennek a határozatnak a tagállamok a címzettjei.

Kelt Brüsszelben, 1994. február 7-én.

a Bizottság részéről

René Steichen

a Bizottság tagja

[1] HL L 203., 1993.8.13., 34. o.

[2] HL L 224., 1990.8.18., 19. o.

--------------------------------------------------
A Bizottság határozata

(1994. június 14.)

az eredetmegjelöléssel, földrajzi árujelzőkkel és a különleges tulajdonságokra vonatkozó tanúsítványokkal foglalkozó tudományos Bizottság létrehozásáról szóló 93/53/EGK bizottsági határozat módosításáról

(94/437/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

mivel az eredetmegjelölésekkel, földrajzi árujelzőkkel és a különleges tulajdonságokra vonatkozó tanúsítványokkal foglalkozó tudományos bizottság felállításáról szóló, 1992. december 21-i 93/53/EGK bizottsági határozat [1] 5. cikke meghatározza, hogy a bizottsági eljárások kizárólag minden tag részvétele esetén érvényesek; mivel ez a követelmény megakadályozhatja a bizottságot véleménye kinyilvánításában; mivel e kellemetlenség elkerülése érdekében a bizottság eljárásainak érvényeseknek kellene lenniük, amennyiben annak legalább öt tagja jelen van,

A KÖVETKEZŐKÉPPEN HATÁROZOTT:

Egyetlen cikk

A 93/53/EGK határozat 5. cikke első mondatának helyébe a következő mondat lép:

"A bizottság eljárásai kizárólag abban az esetben érvényesek, amennyiben annak legalább öt tagja jelen van."

Kelt Brüsszelben, 1994. június 14-én.

a Bizottság részéről

René Steichen

a Bizottság tagja

[1] HL L 13., 1993.1.21., 16. o.

--------------------------------------------------
A Bizottság határozata

(1994 július 13.)

a lófélék egyik harmadik országból egy másikba történő szállítására vonatkozó egészségügyi garanciáknak a 91/496/EGK irányelv 9. cikke (1) bekezdésének c) pontjával összhangban történő megállapításáról

(EGT vonatkozású szöveg)

(94/467/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 92/438/EK határozattal [1] módosított, a harmadik országokból a Közösségbe behozott állatok állat-egészségügyi ellenőrzésére irányadó elvek megállapításáról, valamint a 89/662/EGK, a 90/425/EGK és a 90/675/EGK irányelvek módosításáról szóló, 1991. július 15-i 91/496/EGK tanácsi irányelvre [2] és különösen annak 9. cikke (1) bekezdése c) pontjára,

mivel a 91/496/EGK irányelv 9. cikke (1) bekezdésének c) pontjával összhangban egészségügyi garanciákat kell megállapítani az állatok egyik harmadik országból egy másikba történő szállítására vonatkozóan; mivel bizonyos problémák merültek fel a lófélék egyik harmadik országból egy másikba irányuló forgalmával kapcsolatban;

mivel a legutóbb a 93/344/EGK határozattal [3] módosított 92/260/EGK határozatban [4] a Bizottság meghatározta a törzskönyvezett lovak ideiglenes behozatalára vonatkozó egészségügyi feltételeket és a szükséges állatorvosi bizonyítványokat; mivel ezek a feltételek az összes szükséges garanciát biztosítják a Közösség egészségügyi állapota tekintetében; mivel a lófélék egyik harmadik országból egy másikba irányuló forgalmára vonatkozó egészségügyi garanciák esetében ezért utalni kell a 92/260/EGK határozatban megállapított egészségügyi feltételekre;

mivel az e határozatban meghatározott intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

(1) Az egyik harmadik országból egy másikba szánt lófélék csak a 92/260/EGK határozat I. mellékletében szereplő harmadik országból érkezhetnek.

(2) Az (1) bekezdésben említett lóféléket "Árutovábbítási bizonyítvány lófélék szállításához egyik harmadik országból egy másikba" című bizonyítvány kíséri. Ez a bizonyítvány a 92/260/EGK határozat II. mellékletében meghatározott, a származási harmadik országnak megfelelő egészségügyi bizonyítvány I., II. és III. pontjából áll. Ezen kívül az alábbi pontokat tartalmazza.

+++++ TIFF +++++

2. cikk

Ennek a határozatnak a tagállamok a címzettjei.

Kelt Brüsszelben, 1994. július 13-án.

a Bizottság részéről

René Steichen

a Bizottság tagja

[1] HL L 243., 1992.8.25., 27. o.

[2] HL L 268., 1991.9.24., 56. o.

[3] HL L 138., 1993.6.9., 11. o.

[4] HL L 130., 1992.5.15., 67. o.

--------------------------------------------------
A Tanács határozata

(1994. január 24.)

az Európai Közösség és Ausztrália közötti, a borkereskedelemről szóló megállapodás megkötéséről

(94/184/EK)

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 113. cikkére,

tekintettel a Bizottság javaslatára,

mivel az Európai Közösség és Ausztrália közötti, a borkereskedelemről szóló megállapodás megkötése megkönnyíti és előmozdítja a bor kereskedelmét a szerződő felek között; mivel ezért kívánatos az említett megállapodás jóváhagyása;

mivel a megállapodás egyes rendelkezései végrehajtásának megkönnyítése érdekében felhatalmazást kell adni a Bizottságnak, hogy a borpiac közös szervezéséről szóló, 1987. március 16-i 822/87/EGK tanácsi rendelet [1] 83. cikkében megállapított eljárással összhangban véghezvigye a szükséges technikai kiigazításokat;

mivel e megállapodás rendelkezései közvetlenül kapcsolódnak a közös agrárpolitika és különösen a borra és bortermelésre vonatkozó közösségi szabályok hatálya alá tartozó intézkedésekhez, e megállapodást közösségi szinten kell létrehozni,

A KÖVETKEZŐKÉPPEN HATÁROZOTT:

1. cikk

Az Európai Közösség és Ausztrália közötti, a borkereskedelemről szóló megállapodást és az ahhoz mellékelt jegyzőkönyvet és levélváltásokat az Európai Közösség nevében a Tanács jóváhagyja.

Az első bekezdésben említett jogi aktusok szövegét csatolták e határozathoz.

2. cikk

A Tanács elnöke felhatalmazást kap, hogy kijelölje a megállapodásnak a Közösséget jogilag kötelező aláírására jogosult személyt, valamint hogy letétbe helyezze a Közösség általi jóváhagyó okiratot.

A megállapodás 28. cikkének (1) bekezdésében előírt értesítést a Tanács elnöke küldi meg.

3. cikk

A megállapodás 17. cikke (2) bekezdése alkalmazásának céljából a Bizottság felhatalmazást kap, hogy a 822/87/EGK rendelet 83. cikkében megállapított eljárással összhangban megkösse a megállapodás módosításához szükséges jogi aktusokat.

4. cikk

A tagállamok képviselőinek segítségével a Közösséget a Bizottság képviseli a megállapodás 18. cikke által létrehozott vegyes bizottságban.

5. cikk

Ezt a határozatot az Európai Közösségek Hivatalos Lapjában ki kell hirdetni.

Kelt Brüsszelben, 1994. január 24-én.

a Tanács részéről

az elnök

G. Moraitis

[1] HL L 84., 1987.3.27., 1. o. A legutóbb az 1566/93/EGK rendelettel (HL L 154., 1993.6.25., 39. o.) módosított rendelet.

--------------------------------------------------
A Bizottság határozata

(1994. december 28.)

Finnországnak a Newcastle-betegség tekintetében vakcinázást nem folytató státusa megállapításáról

(94/963/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a Norvég Királyság, az Osztrák Köztársaság, a Finn Köztársaság és a Svéd Királyság csatlakozásának feltételeiről, valamint az Európai Unió alapját képező szerződések kiigazításáról szóló okmány I. mellékletének V. címe E. szakasza 1. része 2. fejezetének 4. d) alpontjával módosított, a baromfi és a keltetőtojás Közösségen belüli kereskedelmére és harmadik országból történő behozatalára irányadó állat-egészségügyi feltételekről szóló, 1990. október 15-i 90/539/EGK tanácsi irányelvre [1] és különösen annak 12. cikke (2) bekezdésére,

mivel a Newcastle-betegség elleni oltás Finnországban már több mint egy éve tilos;

mivel a finnországi tenyészállományokat évente legalább egyszer vizsgálják a Newcastle-betegség jelenlétére vonatkozóan; mivel a gazdaságokban nincs olyan baromfi, amit Newcastle-betegség ellen vakcináztak volna;

mivel a Newcastle-betegség helyzetének fényében helyénvaló Finnország státusát rögzíteni;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Finnország megfelel a 90/539/EGK irányelv 12. cikkének (2) bekezdése kritériumainak.

2. cikk

Ez a határozat Norvégia, Ausztria, Finnország és Svédország csatlakozási okmányára is figyelemmel, és annak hatálybalépése napján lép hatályba.

3. cikk

Ennek a határozatnak a tagállamok a címzettjei.

Kelt Brüsszelben, 1994. december 28-án.

a Bizottság részéről

René Steichen

a Bizottság tagja

[1] HL L 303., 1990.10.31., 6. o.

--------------------------------------------------
A Bizottság határozata

(1994. április 18.)

az Egyesült Királyságban és Írországban forgalomba hozott, más országokból származó kutyák és macskák azonosítási rendszerének megállapításáról

(94/274/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a 90/425/EGK irányelv A. mellékletének I. pontjában felsorolt külön közösségi szabályokban megállapított állat-egészségügyi követelmények hatálya alá nem tartozó állatok, spermák, petesejtek és embriók Közösségen belüli kereskedelmére és a Közösségbe történő behozatalára irányadó állat-egészségügyi követelmények megállapításáról szóló, 1992. július 13-i 92/65/EGK tanácsi irányelvre [1] és különösen annak 10. cikke (3) bekezdése a) pontja iii. alpontjára,

mivel szükség van az Egyesült Királyságban és Írországban forgalomba hozott, de nem ezekből az országokból származó kutyák és macskák azonosítási rendszerének kialakítására;

mivel a kutyák és macskák elektronikus azonosításának technológiája olcsó, csalásbiztos és viszonylag fájdalommentes rendszert kínál; mivel ilyen feltételekkel érdemes a kutyák és macskák azonosítására elektronikus rendszert alkalmazni;

mivel a jelenleg használt elektronikus rendszerek sokfélesége miatt a tulajdonos vagy a kereskedő felelős azért, hogy a kutya vagy macska megfelelő azonosítását a hatósági állatorvos számára kielégítő módon bizonyítsa;

mivel – ideiglenes intézkedésként – nemzetközi szabvány kialakításáig helyénvaló előírni, hogy az alkalmazott elektronikus rendszerek az állatok származása szerinti tagállamokban használtak legyenek; mivel ez a helyzet a kutyák és macskák elektronikus azonosítására vonatkozó szabvány összehangolásának alakulásától függően kerül felülvizsgálatra;

mivel ez a határozat nem sérti a kedvtelésből tartott állatok Közösségen belüli mozgásával kapcsolatban hozható jövőbeni határozatokat, hiszen a kedvtelésből tartott állatok azonosítása kapcsán felmerülő problémák más jellegűek;

mivel az e határozatban meghatározott intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

Az Egyesült Királyságban és Írországban forgalomba hozott, de nem ezen országokból származó kutyák és macskák azonosítására használt módszer egy elektronikus rendszer.

2. cikk

(1) Az 1. cikkben említett elektronikus rendszer egy beültethető transzponderből áll, és a kutyák és macskák származása szerinti tagállamban használt rendszerek egyikének kell lennie.

(2) A tagállamok tájékoztatják a Bizottságot és egymást a területükön kutyák és macskák azonosítására használt elektronikus rendszerekről.

(3) A tulajdonos vagy a kereskedő felelős azért, hogy a kutya vagy macska megfelelő azonosítását a hatósági állatorvos számára kielégítő módon bizonyítsa.

3. cikk

Ennek a határozatnak a tagállamok a címzettjei.

Kelt Brüsszelben, 1994. április 18-án.

a Bizottság részéről

René Steichen

a Bizottság tagja

[1] HL L 268., 1992.9.14., 54. o.

--------------------------------------------------
A Bizottság határozata

(1994. november 21.)

a Marokkóból származó élő kéthéjú kagylók, tüskésbőrűek, zsákállatok és tengeri haslábúak behozatalára vonatkozó különleges feltételek megállapításáról szóló 93/387/EGK határozat módosításáról

(94/767/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel az élő kéthéjú kagylók tenyésztésére és forgalomba hozatalára vonatkozó egészségügyi feltételek megállapításáról szóló, 1991. július 15-i 91/492/EGK tanácsi irányelvre [1] és különösen annak 9. cikke (4) bekezdésére,

mivel a 93/530/EGK rendelettel [2] módosított, a Marokkóból származó élő kéthéjú kagylók, tüskésbőrűek, zsákállatok és tengeri haslábúak behozatalára vonatkozó különleges feltételek megállapításáról szóló, 1993. június 7-i 93/387/EGK bizottsági határozat [3] megállapítja az Európai Közösségbe történő kivitelre feljogosított feladó létesítmények jegyzékét;

mivel a marokkói illetékes hatóságok a 91/492/EGK irányelv 9. cikke (3) bekezdésének c) pontjával összhangban hivatalosan engedélyeztek további feladó létesítményeket;

mivel ennek megfelelően módosítani kell a 93/387/EGK határozat C. mellékletének I. pontját;

mivel az e határozatban előírt intézkedések összhangban vannak az Állat-egészségügyi Állandó Bizottság véleményével,

ELFOGADTA EZT A HATÁROZATOT:

1. cikk

A 93/387/EGK határozat C. mellékletének I. pontja helyébe a következő szöveg lép:

"I. Feladó létesítmények

Név és cím | Engedélyezési szám | Az engedély lejárta |

Najmat Allah, Nador | 01–10–065 | – |

Marost, Nador | 01–10–066 | – |

VIAPO Maroc, Nador | 01–10–078 | 1995.12.31. |

Société Aquacole de la Moulouya, Essaidia | 01–10–070 | – |

SOMECOP, Tetouan | 03–10–080 | – |

Société Damjiguend SA, Tanger | 04–10–079 | 1995.12.31. |

Oualidia Marée, Oualidia | 08–10–081 | 1995.12.31. |

Société "Les huîtres OSTREA", Oualidia | 09–10–113 | – |

Sea Products, Sidi Moussa | 09–10–112 | –" |

2. cikk

Ennek a határozatnak a tagállamok a címzettjei.

Kelt Brüsszelben, 1994. november 21-én.

a Bizottság részéről

René Steichen

a Bizottság tagja

[1] HL L 268., 1991.9.24., 1. o.

[2] HL L 258., 1993.10.16., 32. o.

[3] HL L 166., 1993.7.8., 40. o.

--------------------------------------------------
A Bizottság határozata

(1993. december 21.)

a közösségi ökocímke odaítélése tárgyában hozott határozatról szóló értesítés egységes összefoglaló formanyomtatványáról

(94/10/EK)

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a közösségi ökocímke-rendszerről szóló, 1992. március 23-i 880/92/EGK tanácsi rendeletre [1] és különösen annak 10. cikkének (3) bekezdésére,

mivel a 880/92/EGK rendelet 10. cikkének (3) bekezdése úgy rendelkezik, hogy az ökocímke odaítélését a termék minősítését követően egy tagállam kijelölt szerve látja el; mivel az említett rendelet azt is előírja, hogy az ilyen határozatról értesíteni kell a Bizottságot, mellékelve az említett minősítés valamennyi eredményét és azok összefoglalását;

mivel egy egységes formanyomtatvány hozzájárulna a minősítési és az odaítélési eljárások átláthatóságához;

mivel az e határozatban előírt intézkedések összhangban vannak a 880/92/EGK rendelet 7. cikkével létrehozott bizottság véleményével,

ELFOGADTA EZT A HATÁROZATOT:

1. cikk

A 880/92/EGK rendelet 10. cikkének (3) bekezdésében előírt, egységes összefoglaló formanyomtatványt létrehozzák, az e határozat mellékletében meghatározott formában.

2. cikk

Ennek a határozatnak a tagállamok a címzettjei.

Kelt Brüsszelben, 1993. december 21-én.

a Bizottság részéről

Yannis Paleokrassas

a Bizottság tagja

[1] HL L 99., 1992.4.11., 1. o.

--------------------------------------------------

MELLÉKLET

+++++ TIFF +++++

+++++ TIFF +++++

--------------------------------------------------
A Tanács határozata

(1994. június 13.)

az Európai Unióról szóló szerződés J.2. cikke alapján elfogadott, az Egyesült Nemzetek Biztonsági Tanácsa 757/1992 számú határozatának 9. pontjában említett követelések kielégítésének megtiltásáról szóló tanácsi közös álláspontról

(94/366/KKBP)

AZ EURÓPAI UNIÓ TANÁCSA,

tekintettel az Európai Unióról szóló szerződésre, és különösen annak J.2. cikkére,

tekintettel az Egyesült Nemzetek Biztonsági Tanácsa által 1992. május 30-án elfogadott 757/1992 számú határozatra,

mivel az Európai Közösség és annak tagállamai végrehajtották a 757/1992 számú határozatot és az ahhoz kapcsolódó határozatokat, többek között az 1993. április 26-i 990/93/EGK tanácsi rendelettel,

A KÖVETKEZŐKÉPPEN HATÁROZOTT:

(1) Az Európai Közösség megtiltja az Egyesült Nemzetek Biztonsági Tanácsa 757/1992 számú határozatának 9. pontjában említett követelések kielégítését.

(2) Ez a határozat a mai napon lép hatályba.

(3) Ezt a határozatot a Hivatalos Lapban ki kell hirdetni.

Kelt Luxembourgban, 1994. június 13-án.

a Tanács részéről

az elnök

Th. Pangalos

--------------------------------------------------
Hivatalos Lap L 139 , 02/06/1994 o. 0010 - 0010

finn különkiadás fejezet 11 kötet 32 o. 0043

svéd különkiadás fejezet 11 kötet 32 o. 0043



A Tanács határozata (1994. május 30.) a Haitival folytatott gazdasági kapcsolatok csökkentése tekintetében, az Európai Unióról szóló szerződés J.2. cikke alapján meghatározott közös álláspontról (94/315/KKBP) AZ EURÓPAI UNIÓ TANÁCSA, tekintettel az Európai Unióról szóló szerződésre, és különösen annak J.2. cikkére, tekintettel az Egyesült Nemzetek Biztonsági Tanácsa által 1994. május 6-án elfogadott 917. (1994) állásfoglalásra, A KÖVETKEZŐKÉPPEN HATÁROZOTT: 1. cikk (1) Az Egyesült Nemzetek Biztonsági Tanácsa által 1994. május 6-án elfogadott 917. (1994) állásfoglalásának vonatkozó kötelező rendelkezéseivel összhangban szűkíteni kell a Haitival fennálló gazdasági kapcsolatokat. (2) A tagállamok haladéktalanul elfogadják a fenti állásfoglalás (4) bekezdésében említett pénzeszközök és pénzügyi források befagyasztásához szükséges törvényi, rendeleti vagy közigazgatási intézkedéseket. 2. cikk Ezt a határozatot a Hivatalos Lapban ki kell hirdetni. Kelt Brüsszelben, 1994. május 30-án. a Tanács részéről az elnök G. Moraitis --------------------------------------------------